Document ID: 31998R2866

Reference:
EUR-Lex - 31998R2866 - DA
Avis juridique important
|
31998R2866
Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen
EF-Tidende nr. L 359 af 31/12/1998 s. 0001 - 0002
RÅDETS FORORDNING (EF) Nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 109 L, stk. 4, første punktum,under henvisning til forslag fra Kommissionen,under henvisning til udtalelse fra Den Europæiske Centralbank (1), ogud fra følgende betragtninger:(1) Ifølge traktatens artikel 109 J, stk. 4, indledes tredje fase af Den Økonomiske og Monetære Union den 1. januar 1999; Rådet, i dets sammensætning af stats- og regeringscheferne, bekræftede den 3. maj 1998, at Belgien, Tyskland, Spanien, Frankrig, Irland, Italien, Luxembourg, Nederlandene, Østrig, Portugal og Finland opfylder de nødvendige betingelser for indførelse af en fælles valuta den 1. januar 1999 (2);(2) ifølge Rådets forordning (EF) nr. 974/98 af 3. maj 1998 om indførelse af euroen (3) skal euroen være valutaen i de medlemsstater, der fra den 1. januar 1999 indfører den fælles valuta; indførelsen af euroen kræver vedtagelse af de omregningskurser, til hvilke euroen vil erstatte de nationale valutaer, og til hvilke euroen vil blive opdelt i nationale valutaenheder; omregningskurserne i artikel 1 er de omregningskurser, der er omhandlet i artikel 1, tredje led, i forordning (EF) nr. 974/98;(3) ifølge Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen (4) erstattes enhver henvisning til ecuen i retlige instrumenter med en henvisning til euroen i forholdet 1:1; traktatens artikel 109 L, stk. 4, andet punktum, fastsætter, at vedtagelsen af omregningskurserne ikke i sig selv ændrer ecuens værdi udadtil; dette sikres ved som omregningskurser at vedtage vekselkurserne i forhold til ecuen for valutaerne i de medlemsstater, der indfører euroen, som disse beregnes af Kommissionen den 31. december 1998 efter den etablerede procedure for beregning af de daglige officielle vekselkurser for ecuen;(4) ministrene fra de medlemsstater, der indfører euroen som deres fælles valuta, centralbankcheferne fra disse medlemsstater, Kommissionen og Det Europæiske Monetære Institut/Den Europæiske Centralbank udsendte henholdsvis den 3. maj 1998 (5) og den 26. september 1998 to kommunikéer om fastlæggelse og vedtagelse af de uigenkaldeligt fastlåste omregningskurser for euroen;(5) forordning (EF) nr. 1103/97 fastsætter, at omregningskurserne skal vedtages som én euro udtrykt i hver af de nationale valutaer i de medlemsstater, der indfører euroen; for at sikre en høj grad af nøjagtighed vil omregningskurserne blive vedtaget med seks betydende cifre, og der vil ikke blive fastlagt nogen omvendte kurser eller bilaterale kurser mellem valutaerne i de medlemsstater, der indfører euroen -UDSTEDT FØLGENDE FORORDNING:Artikel 1 De uigenkaldeligt fastlåste omregningskurser mellem euroen og valutaerne i de medlemsstater, der indfører euroen, er:>TABELPOSITION>Artikel 2 Denne forordning træder i kraft den 1. januar 1999.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 31. december 1998.På Rådets vegneR. EDLINGERFormand(1) EFT C 412 af 31. 12. 1998, s. 1.(2) Rådets beslutning 98/317/EF af 3. maj 1998 i overensstemmelse med traktatens artikel 109 J, stk. 4 (EFT L 139 af 11. 5. 1998, s. 30).(3) EFT L 139 af 11. 5. 1998, s. 1.(4) EFT L 162 af 19. 6. 1997, s. 1.(5) EFT C 160 af 27. 5. 1998, s. 1.

Summary:
Omregningskurser mellem nationale valutaer og euroen
Omregningskurser mellem nationale valutaer og euroen
RESUMÉ AF:
Forordning (EF) nr. 2866/98 — omregningskurserne mellem euroen og valutaerne i de lande, der indfører euroen
HVAD ER FORMÅLET MED DENNE FORORDNING?
Den fastsætter omregningskursen mellem euroen og landenes forhenværende valutaer.
Disse kurser blev vedtaget den 31. december 1998, hvor de første 11 EU-lande vedtog euroen (Belgien, Tyskland, Spanien, Frankrig, Irland, Italien, Luxembourg, Nederlandene, Østrig, Portugal og Finland).
HOVEDPUNKTER
For at blive medlem af eurozonen, det tredje stadie i EU's økonomiske og monetære union, skal et EU-land overholde visse økonomiske og juridiske kriterier, som kaldes konvergenskriterier. Disse kriterier har til formål at sikre, at landene kan udvise stabilitet — inden for bestemte definerede grænser — for så vidt angår priser, regeringens økonomiske position, valutakursens stabilitet og den lange rente.
Forordningen er blevet ændret flere gange for at vedtage omregningskursen for de nye lande i eurozonen:
Grækenland i 2001;
Slovenien i 2007;
Cypern og Malta i 2008;
Slovakiet i 2009;
Estland i 2011;
Letland i 2014;
Litauen i 2015.
Ifølge artikel 140 i traktaten om Den Europæiske Unions funktionsmåde, fastsættes omregningskursen mellem euroen og EU-landenes valuta af EU-Rådet. Når landene i eurozonen og det pågældende land er enige, tager rådet en beslutning i henhold til Europa-Kommissionens forslag og en konsultation med den Europæiske Centralbank.
Omregningskurserne fastsættes uigenkaldeligt:
1 euro =
Vekselkurs
Forhenværende nationale valuta
40,34
Belgiske francs
1,96
Tyske mark
15,65
Estiske krooner
340,75
Græske drachmer
166,39
Spanske pesetas
6,56
Franske francs
0,79
Irske pund
1 936,27
Italienske lire
0,59
Cypriotiske pund
0,70
Lettiske lats
3,45
Litauiske litas
40,34
Luxembourgske francs
0,43
Maltesiske liras
2,20
Nederlandske gylden
13,76
Østrigske schilling
200,48
Portugisiske escudos
239,64
Slovenske tolar
30,13
Slovakiske korunas
5,95
Finske mark
HVORNÅR GÆLDER FORORDNINGEN FRA?
              
Den trådte i kraft den 1. januar 1999.
BAGGRUND
              
For yderligere oplysninger henvises til:
»Indførelse af euroen« på Europa-Kommissionens websted
»Brug af euroen« på Den Europæiske Centralbanks websted
HOVEDDOKUMENT
            
Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen (EFT L 359 af 31.12.1998, s. 1-2)
Efterfølgende ændringer til forordning (EF) nr. 2866/98 er blevet indarbejdet i grundteksten. Denne konsoliderede version har ingen retsvirkning.
seneste ajourføring 25.07.2016